ddrg/super_eurlex huggingface dataset:
Euroopa Liidu Teataja L 007 , 11/01/1994 Lk 0017 - 0019

Soomekeelne eriväljaanne: Peatükk 15 Köide 13 Lk 0113

Rootsikeelne eriväljaanne: Peatükk 15 Köide 13 Lk 0113



Komisjoni otsus, 21. detsember 1993, ühenduse ökomärgise andmist käsitlevast otsusest teatamise näidisvormi kohta (94/10/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. märtsi 1992. aasta määrust (EMÜ) nr 880/92 ühenduse ökomärgise andmise süsteemi kohta, [1] eriti selle artikli 10 lõiget 3, ning arvestades, et: määruse (EMÜ) nr 880/92 artikli 10 lõikes 3 on sätestatud, et liikmesriigi pädev asutus teeb ökomärgise andmise otsuse pärast toote hindamist; lisaks sellele on sätestatud, et sellest otsusest teatatakse komisjonile, lisades mainitud hindamise täielikud tulemused ja nende kokkuvõtte; näidisvorm aitaks teha toote hindamise ja ökomärgise andmise protseduurid läbipaistvamaks; käesolevas otsuses ettenähtud meetmed on kooskõlas määruse (EMÜ) nr 880/92 artikli 7 alusel loodud komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga kehtestatakse määruse (EMÜ) nr 880/92 artikli 10 lõikes 3 mainitud näidisvorm, mis on esitatud käesoleva otsuse lisas. Artikkel 2 Käesolev otsus on adresseeritud liikmesriikidele. Brüssel, 21. detsember 1993 Komisjoni nimel komisjoni liige Yannis Paleokrassas [1] EÜT L 99, 11.4.1992, lk 1. -------------------------------------------------- LISA +++++ TIFF +++++ +++++ TIFF +++++ --------------------------------------------------
Euroopa Liidu Teataja L 165 , 01/07/1994 Lk 0001 - 0001

Soomekeelne eriväljaanne: Peatükk 11 Köide 32 Lk 0068

Rootsikeelne eriväljaanne: Peatükk 11 Köide 32 Lk 0068



Nõukogu otsus, 13. juuni 1994, ühise seisukoha kohta, mille nõukogu on esitanud Euroopa Liidu lepingu artikli J.2 alusel ja mis käsitleb Ühinenud Rahvaste Organisatsiooni Julgeolekunõukogu resolutsiooni nr 757 (1992) punktis 9 osutatud nõuete täitmise keeldu (94/366/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu 30. mai 1992. aasta resolutsiooni nr 757 (1992), ning arvestades, et: Euroopa Ühendus ja selle liikmesriigid on rakendanud resolutsiooni nr 757 (1992) ja sellega seotud resolutsioone muu hulgas nõukogu 26. aprilli 1993. aasta määruse (EMÜ) nr 990/93 kaudu, ON VASTU VÕTNUD JÄRGMISE OTSUSE: 1. Euroopa Ühendus keelab täita Ühinenud Rahvaste Organisatsiooni Julgeolekunõukogu resolutsiooni nr 757 (1992) punktis 9 osutatud nõudeid. 2. Käesolev otsus jõustub tänasel kuupäeval. 3. Käesolev otsus avaldatakse Euroopa Ühenduste Teatajas. Luxembourg, 13. juuni 1994 Nõukogu nimel eesistuja Th. Pangalos --------------------------------------------------
Euroopa Liidu Teataja L 139 , 02/06/1994 Lk 0010 - 0010

Soomekeelne eriväljaanne: Peatükk 11 Köide 32 Lk 0043

Rootsikeelne eriväljaanne: Peatükk 11 Köide 32 Lk 0043



Nõukogu otsus, 30. mai 1994, ühise seisukoha kohta, mis on esitatud Euroopa Liidu lepingu artikli J.2 alusel ja käsitleb majandussuhete piiramist Haitiga (94/315/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu 6. mai 1994. aasta resolutsiooni 917 (1994), ON VASTU VÕTNUD JÄRGMISE OTSUSE: Artikkel 1 1. Majandussuhteid Haitiga piiratakse vastavalt ÜRO Julgeolekunõukogu 6. mai 1994. aasta resolutsiooni 917 (1994) asjaomastele kohustuslikele sätetele. 2. Liikmesriigid võtavad viivitamata vastu kõnealuse resolutsiooni lõikes 4 nimetatud summade ja rahaliste vahendite külmutamiseks vajalikud õigus- ja haldusnormid. Artikkel 2 Käesolev otsus avaldatakse Euroopa Ühenduste Teatajas. Brüssel, 30. mai 1994 Nõukogu nimel eesistuja G. Moraitis --------------------------------------------------
Nõukogu otsus,

24. oktoober 1994,

ühise seisukoha kohta, mille nõukogu on vastu võtnud Euroopa Liidu lepingu artikli J.2 alusel ning mis käsitleb Euroopa Liidu eesmärke ja prioriteete Rwanda suhtes

(94/697/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit J.2,

arvestades meetmeid ja programme, mida ühendus on juba rakendanud selleks, et kaasa aidata Euroopa Liidu Rwandat käsitlevate eesmärkide ja prioriteetide saavutamisele AKV–EMÜ konventsioonide raames, samuti komisjoni kavatsust jätkata seda tegevust ning astuda asjakohaseid samme seoses AKV–EMÜ neljanda konventsiooniga,

ON VASTU VÕTNUD JÄRGMISE OTSUSE:

Artikkel 1

Lisas esitatud tekst võetakse vastu käesoleva ühise seisukoha lahutamatu osana.

Artikkel 2

Käesolev otsus avaldatakse Euroopa Ühenduste Teatajas.

Brüssel, 24. oktoober 1994

Nõukogu nimel

eesistuja

Th. Waigel

--------------------------------------------------

LISA

EUROOPA LIIDU EESMÄRGID JA PRIORITEEDID RWANDA SUHTES

Esmatähtsaks tuleb pidada põgenike tagasipöördumist. Olulise tähtsusega on leppimine, uue valitsuse põhja laiendamine ja tagasipöördumiseks vajalike tingimuste loomine. Nõukogu leiab, et igasugust toetust tuleks maksta järk-järgult, sõltuvalt neis valdkondades tehtud edusammudest. Rahvusvahelisel koostööl on selles protsessis tähtis osa.

Euroopa Liidu eesmärgid ja prioriteedid on:

- jätkata humanitaarabi andmist põgenikele,

- võtta kooskõlastatult lühiajalisi taastamismeetmeid Rwanda suhtes, eeskätt kõige olulisemates valdkondades nagu vesi ja elekter, kuid samuti ka hariduse, tervishoiu ja eluaseme vallas, et motiveerida põgenikke tagasi pöörduma ja edukalt ühiskonda taasintegreeruma,

- taasalustada järk-järgult ja teatavatel tingimustel arengukoostööd Rwandaga,

- alustada ühtseid meetmeid majanduslike, ökoloogiliste ja sotsiaalsete kahjustuste likvideerimiseks nendes Rwanda naaberriikides, mis on põgenike kriisi tõttu kõige enam kannatanud.

Kõikide meetmete ja prog-rammide puhul on vaja tihedat koostööd komisjoni ja liikmesriikide vahel.

Euroopa Liit leiab veel, et on tähtis suurendada võimalikult peatselt vaatlejate arvu, kes jälgivad inimõiguste olukorda Rwandas, ja rõhutab, et tagamaks kaitset kättemaksu ja tagakiusamise eest on oluline kiiresti ja täielikult laiali saata Unamiri relvastatud üksused.

Euroopa Liit rõhutab, et on tähtis võtta vastutusele need, kes on vastutavad humanitaarõiguse tõsiste rikkumiste, sealhulgas genotsiidi eest. Selles suhtes leiab Euroopa Liit, et rahvusvahelise kohtu loomine on oluline tegur traditsioonilise karistamatuse lõpetamiseks ja inimõiguste edaspidiste rikkumiste ärahoidmiseks.

Euroopa Liit rõhutab, et pikaajalises perspektiivis peaks sellised konfliktid lahendama Aafrika ise, ja soovitab tugevdada Aafrika Ühtsuse Organisatsiooni suutlikkust piirkondlikke konflikte vältida ja lahendada.

Euroopa Liit väljendab ka oma muret ebakindla poliitilise olukorra pärast Burundis, kus vägivallategude arv üha kasvab.

--------------------------------------------------
Euroopa Liidu Teataja L 266 , 15/10/1994 Lk 0011 - 0011

Soomekeelne eriväljaanne: Peatükk 18 Köide 1 Lk 0005

Rootsikeelne eriväljaanne: Peatükk 18 Köide 1 Lk 0005



Nõukogu otsus, 10. oktoober 1994, ühise seisukoha kohta, mis on esitatud Euroopa Liidu lepingu artikli J.2 alusel ja käsitleb teatavate Jugoslaavia Liitvabariigi (Serbia ja Montenegro) vastaste kaubanduspiirangute peatamist (94/673/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu 23. septembri 1994. aasta resolutsiooni 943 (1994), ON VASTU VÕTNUD JÄRGMISE OTSUSE: Artikkel 1 Vastavalt ÜRO Julgeolekunõukogu 23. septembri 1994. aasta resolutsioonile 943 (1994) peatatakse teatavad Jugoslaavia Liitvabariigi (Serbia ja Montenegro) vastased kaubanduspiirangud. Artikkel 2 Käesolev otsus avaldatakse Euroopa Ühenduste Teatajas. Luxembourg, 10. oktoober 1994 Nõukogu nimel eesistuja Th. Waigel --------------------------------------------------
Official Journal L 266 , 15/10/1994 P. 0010 - 0010

Finnish special edition: Chapter 18 Volume 1 P. 0006

Swedish special edition: Chapter 18 Volume 1 P. 0006



NÕUKOGU OTSUS, 10. oktoober 1994, ühise seisukoha kohta, mis on esitatud Euroopa Liidu lepingu artikli J.2 alusel ning käsitleb majandus- ja finantssuhete piiramist Bosnia ja Hertsegoviina Vabariigis asuvate Bosnia serblaste vägede kontrolli all olevate aladega (94/672/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu 23. septembri 1994. aasta resolutsiooni 942 (1994), ON VASTU VÕTNUD JÄRGMISE OTSUSE: Artikkel 1 Majandus- ja finantssuhteid Bosnia ja Hertsegoviina Vabariigis asuvate Bosnia serblaste vägede kontrolli all olevate aladega piiratakse vastavalt ÜRO Julgeolekunõukogu 23. septembri 1994. aasta resolutsiooni 942 (1994) asjaomastele sätetele. Artikkel 2 Käesolev otsus avaldatakse Euroopa Ühenduste Teatajas. Luxembourg, 10. oktoober 1994 Nõukogu nimel eesistuja Th. WAIGEL
Nõukogu otsus,

22. detsember 1994,

ühelt poolt Euroopa ühenduste ja selle liikmesriikide ning teiselt poolt teatavate kolmandate riikide vahel sõlmitud Euroopa lepingute ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt samade riikide vahelise kaubandust ja kaubandusega seotud küsimusi käsitlevate vahelepingute teiste lisaprotokollide teatavate artiklite ajutise kohaldamise kohta

(94/937/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113,

võttes arvesse 1. veebruaril 1993. aastal Rumeeniaga allkirjastatud Euroopa lepingut, muudetud 21. detsembril 1993. aastal allkirjastatud lisaprotokolliga,

võttes arvesse vahelepingut [1] Rumeeniaga, mis jõustus 1. mail 1993, muudetud 21. detsembril 1993. aastal allkirjastatud lisaprotokolliga,

võttes arvesse 8. märtsil 1993. aastal Bulgaariaga allkirjastatud Euroopa lepingut, muudetud 21. detsembril 1993. aastal allkirjastatud lisaprotokolliga,

võttes arvesse vahelepingut [2] Bulgaaria Vabariigiga, mis jõustus 31. detsembril 1993, muudetud 21. detsembril 1993. aastal allkirjastatud lisaprotokolliga,

võttes arvesse 31. oktoobril 1994. aastal toimunud üldasjade nõukogu järeldusi,

võttes arvesse komisjoni ettepanekut, ning arvestades, et:

komisjon on ühenduse nimel pidanud läbirääkimisi Rumeeniaga ja Bulgaaria Vabariigiga kaubandust ja kaubandusküsimusi käsitlevate vahelepingute ja Euroopa lepingute teiste lisaprotokollide üle;

kõnealuste teiste lisaprotokollide asjassepuutuvaid osi tuleks nende sõlmimiseks vajaliku menetluse lõpuleviimiseni ajutiselt kohaldada alates 1. jaanuarist 1995 Euroopa Ühenduse asutamislepinguga seotud toodete suhtes,

ON VASTU VÕTNUD JÄRGMISE OTSUSE.

Ainus artikkel

Alates 1. jaanuarist 1995 kuni teiste lisaprotokollide ametliku sõlmimiseni ajutiselt kohaldatavad asjassepuutuvad artiklid on järgmised:

- ühelt poolt Euroopa ühenduste ja selle liikmesriikide ning teiselt poolt Rumeenia vahel sõlmitud Euroopa lepingu ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Rumeenia vahelise kaubandust ja kaubandusega seotud küsimusi käsitleva vahelepingu teise lisaprotokolli artiklid 1 ja 2,

- ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel sõlmitud Euroopa lepingu ja ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Bulgaaria Vabariigi vahelise kaubandust ja kaubandusega seotud küsimusi käsitleva vahelepingu teise lisaprotokolli artiklid 1 ja 2.

Asjassepuutuvaid artikleid sisaldavad parafeeritud teiste lisaprotokollide tekstid on lisatud käesolevale otsusele.

Brüssel, 22. detsember 1994

Nõukogu nimel

eesistuja

H. Seehofer

[1] EÜT L 81, 2.4.1993, lk 2.

[2] EÜT L 323, 23.12.1994, lk 2.

--------------------------------------------------
Euroopa Liidu Teataja L 050 , 22/02/1994 Lk 0013 - 0014

Soomekeelne eriväljaanne: Peatükk 3 Köide 56 Lk 0056

Rootsikeelne eriväljaanne: Peatükk 3 Köide 56 Lk 0056



Komisjoni otsus, 3. veebruar 1994, millega kehtestatakse vedamise ajal loomade heaolu tagamise erieeskirjad teatavates Kreeka osades vastavalt nõukogu direktiivi 91/628/EMÜ artiklile 16 (94/96/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. novembri 1991. aasta direktiivi 91/628/EMÜ loomade kaitsest vedamise ajal ja millega muudetakse direktiive 90/425/EMÜ ja 91/496/EMÜ, [1] viimati muudetud otsusega 92/438/EMÜ, [2] eriti selle artiklit 16, ning arvestades, et: direktiivis 91/628/EMÜ on sätestatud loomade vedamise tingimused liikmesriikides, liikmesriikidest ja liikmesriikidesse; Kreeka mitmeid osasid iseloomustavad looduslikud piirangud, eelkõige eraldatus Kreeka emamaast; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 91/628/EMÜ lisa artikli 5 lõike 1 punktis b, artikli 5 lõike 2 punktides b, c ja f ning punktides 3, 4, 18, 19, 20, 21, 22, 23, 25 ja 26 sätestatud eeskirju ei kohaldata selle direktiivi artikli 1 lõike 1 punktis a osutatud loomade veo suhtes käesoleva otsuse lisas sätestatud alade piires ning nende alade ja Kreeka emamaa vahel, tingimusel et kui järgitakse artikli 2 sätteid. Artikkel 2 Artiklis 1 osutatud alade suhtes kohaldatakse järgmisi eeskirju: 1. Igasugusest loomade veost tuleb teatada pädevale veterinaarasutusele. Vedude eest vastutav isik peab esitama asutusele täielikud üksikasjad, mis käsitlevad: a) transpordivahendit; b) veetavate loomade liiki ja arvu; c) loomade päritolu ja omandilist kuuluvust; d) lähtekohta ja sihtkohta; e) väljumise kuupäeva ja aega; ning f) vedamise marsruuti, sõltumata selle kestusest. 2. Pädev asutus võtab vajalikud meetmed loomade vedamiseks kasutatavale transpordivahendile pealelaadimise ja sealt mahalaadimise suhtes ning kontrollib, et: a) saatedokumendid vastavad sätestatud ühenduse ja riiklikele tingimustele; b) võimalused vastaval alal võimaldavad loomade turvalist vedu ning c) loomad on enne vedu terved. 3. Loomade peale- ja mahalaadimine peab toimuma sobivaid vahendeid kasutades ja nii, et see ei kahjustaks loomade tervist. Artikkel 3 Käesolev otsus on adresseeritud liikmesriikidele. Brüssel, 3. veebruar 1994 Komisjoni nimel komisjoni liige René Steichen [1] EÜT L 340, 11.12.1991, lk 17. [2] EÜT L 243, 25.8.1992, lk 27. -------------------------------------------------- LISA Kreeka alad, mille suhtes võib kohaldada vedamise ajal loomade heaolu tagamise erieeskirju: 1. Dodekaneesid 2. Zákynthos 3. Iraklion 4. Kérkyra 5. Kefallinia 6. Kiklades 7. Lesbos 8. Lasithi 9. Levkada 10. Rethimno 11. Sámos 12. Chíos 13. Khania 14. Evrose, Evvia, Kavala, Magneesia ja Pireuse noomide saareosad. --------------------------------------------------
Euroopa Liidu Teataja L 021 , 26/01/1994 Lk 0022 - 0022

Soomekeelne eriväljaanne: Peatükk 3 Köide 55 Lk 0367

Rootsikeelne eriväljaanne: Peatükk 3 Köide 55 Lk 0367



Komisjoni otsus, 24. jaanuar 1994, arvutivõrgu ANIMO rakendamise kohta (94/34/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ veterinaar- ja zootehniliste kontrollide kohta, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades, et: komisjon on vastu võtnud mitu arvutivõrku ANIMO käsitlevat otsust, eelkõige 19. juuli 1991. aasta otsuse 91/398/EMÜ veterinaarasutusi ühendava arvutivõrgu (ANIMO) kohta, [3] 25. septembri 1992. aasta otsuse 92/486/EMÜ, millega nähakse ette ANIMO vastuvõtukeskuse ja liikmesriikide vahelise koostöö vorm, [4] ja 5. aprilli 1993. aasta otsuse 93/227/EMÜ arvutivõrgu ANIMO ajutise loomise kohta Itaalias; [5] arvutivõrk ANIMO töötab nüüd suures osas ühendusest; eesmärgiks on võtta arvutivõrk kasutusse kogu ühenduses; seetõttu on vaja kehtestada süsteemi kui terviku rakendamise tähtajad; tuleb kehtestada eeskirjad juhuks, kui liikmesriik ei saa arvutivõrgus täielikult osaleda; käesoleva otsuse sätteid kohaldatakse, ilma et see piiraks varasemate arvutivõrku ANIMO käsitlevate sätete kohaldamist, eriti otsuste 92/486/EMÜ ja 93/227/EMÜ sätete kohaldamist; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid tagavad, et nende kesküksused on ühendatud arvutivõrguga ANIMO (kõikide ANIMO süsteemi raames ettenähtud sõnumite saatmine ja vastuvõtmine) hiljemalt 1. veebruariks 1994. Artikkel 2 Liikmesriigid tagavad, et kõik kohalikud üksused ja piiripunktid on ühendatud arvutivõrguga ANIMO hiljemalt 1. juuniks 1994. Artikkel 3 Kui liikmesriik ei saa arvutivõrku ANIMO kasutada alates 1. veebruarist 1994 vastavalt artiklile 1, saadab asjaomase liikmesriigi keskasutus kõik ANIMO süsteemi raames ettenähtud sõnumid sihtriigi keskasutusele faksi teel. Artikkel 4 Kui liikmesriigi kohalik üksus ei saa arvutivõrku ANIMO kasutada alates 1. juunist 1994, tagab asjaomase liikmesriigi keskasutus, et kesküksus võtab üle kõik sõnumid, mida vastav üksus peab töötlema ANIMO süsteemi raames. Artikkel 5 Käesoleva otsuse sätteid kohaldatakse, ilma et see piiraks varasemate ANIMO süsteemi käsitlevate sätete kohaldamist, eriti otsuste 92/486/EMÜ ja 93/227/EMÜ sätete kohaldamist. Artikkel 6 ANIMO süsteemi rakendamise olukord vaadatakse uuesti läbi märtsis 1994. Artikkel 7 Käesolev otsus on adresseeritud liikmesriikidele. Brüssel, 24. jaanuar 1994 Komisjoni nimel komisjoni liige René Steichen [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 221, 9.8.1991, lk 30. [4] EÜT L 291, 7.10.1992, lk 20. [5] EÜT L 97, 23.4.1993, lk 31. --------------------------------------------------
Euroopa Liidu Teataja L 027 , 01/02/1994 Lk 0053 - 0054



Komisjoni otsus, 26. jaanuar 1994, loomatervishoiu nõuete ja veterinaarsertifikaatide kohta lihatoodete impordil Bahreinist ja nõukogu otsuse 79/542/EMÜ ja komisjoni otsuse 91/449/EMÜ muutmise kohta (EMPs kohaldatav tekst) (94/59/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ loomatervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud määrusega (EMÜ) nr 1601/92, [2] ning eriti selle artikleid 21a ja 22, ning arvestades, et: nõukogu otsusega 79/542/EMÜ, [3] viimati muudetud komisjoni otsusega 93/507/EMÜ, [4] on koostatud kolmandate riikide loetelu, kust liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid; komisjoni otsusega 91/449/EMÜ, [5] viimati muudetud otsusega 93/504/EÜ, [6] sätestatakse kolmandatest riikidest imporditavate lihatoodete veterinaarsertifikaatide näidised; ühenduse veterinaarkontrolli tulemusena on ilmnenud, et vaatamata loomade tervislikule seisundile toimib Bahreinis hästi struktureeritud ja organiseeritud veterinaarteenistus; teatavate ühendusse eksportimiseks mõeldud kuumtöödeldud lihatoodete tootmist kontrollib veterinaarteenistuste talituse määratud riiklik veterinaararst; loomatervishoiu nõudeid ja veterinaarsertifikaate tuleb kohandada vastavalt loomade tervislikule seisundile asjaomases kolmandas riigis; on antud garantiid, et Bahreinis töödeldav värske liha on pärit vastavalt direktiivi 72/462/EMÜ sätetele heakskiidetud ettevõtetest; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Liikmesriigid lubavad Bahreinist importida lihatooteid: - mida on kuumtöödeldud hermeetiliselt suletud mahutites kuni Fo väärtuseni kolm või üle selle, või - kuumtöödeldud nii, et temperatuur toote keskosas on vähemalt 80 oC. 2. Liikmesriigid ei luba Bahreinist importida muid kui lõikes 1 osutatud lihatooteid. Artikkel 2 Otsuse 79/542/EMÜ lisa I ossa lisatakse vastavalt ISO-koodi alfabeetilisele järjekorrale järgmine rida: +++++ TIFF +++++ Artikkel 3 Otsust 91/449/EMÜ muudetakse järgmiselt: 1. B lisa II osas muudetakse veterinaarsertifikaatide näidise kasutamiseks heakskiidetud riikide nimekirja, lisades sellesse: "Bahrein". 2. C lisa II osas muudetakse veterinaarsertifikaatide näidise kasutamiseks heakskiidetud riikide nimekirja, lisades sellesse: "Bahrein". Artikkel 4 Käesolev otsus on adresseeritud liikmesriikidele. Brüssel, 26. jaanuar 1994 Komisjoni nimel komisjoni liige René Steichen [1] EÜT L 302, 31.12.1972, lk 28. [2] EÜT L 173, 27.6.1992, lk 13. [3] EÜT L 146, 14.6.1979, lk 15. [4] EÜT L 237, 22.9.1993, lk 36 [5] EÜT L 240, 29.8.1991, lk 28. [6] EÜT L 236, 21.9.1993, lk 16. --------------------------------------------------
Euroopa Liidu Teataja L 249 , 24/09/1994 Lk 0018 - 0018

Soomekeelne eriväljaanne: Peatükk 3 Köide 61 Lk 0074

Rootsikeelne eriväljaanne: Peatükk 3 Köide 61 Lk 0074



Komisjoni otsus, 12. september 1994, toimeainena tsühalotriini sisaldavate taimekaitsevahendite lubade tühistamise kohta (94/643/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [1] eriti selle artikli 4 lõiget 5, ning arvestades, et: tsühalotriin oli üks direktiivi 91/414/EMÜ [2] artikli 8 lõikega 2 ettenähtud tööprogrammi esimese etapiga hõlmatud üheksakümnest toimeainest; kõnealuse aine puhul ei ole ükski tootja ega liikmesriik teatanud huvist selle aine kandmiseks direktiivi 91/414/EMÜ I lisasse; tuleb arvesse võtta, et kõnealuse aine ümberhindamiseks vajalikke andmeid tööprogrammi raames ei esitata ning seepärast tuleb teha otsus kõnealust toimeainet sisaldavate taimekaitsevahendite kehtivate lubade tühistamise kohta; käesoleva otsusega ei välistata, et tulevikus hinnatakse tsühalotriini direktiivi 91/414/EMÜ artikliga 6 ettenähtud menetluse raames; käesoleva otsusega ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid tagavad, et: 1. tsühalotriini sisaldavate taimekaitsevahendite load tühistatakse kuue kuu jooksul alates käesoleva otsuse vastuvõtmise kuupäevast; 2. alates käesoleva otsuse vastuvõtmise kuupäevast ei anta lube tsühalotriini sisaldavate taimekaitsevahendite jaoks ja neid ei uuendata direktiivi 91/414/EMÜ artikli 8 lõikega 2 ettenähtud erandi alusel. Artikkel 2 Käesolev otsus on adresseeritud liikmesriikidele. Brüssel, 12. september 1994 Komisjoni nimel komisjoni liige René Steichen [1] EÜT L 366, 15.12.1992, lk 10. [2] EÜT L 230, 19.8.1991, lk 1. --------------------------------------------------